ทุกทีประจำเดือนจะมาตรงกันเดือนนี้มาก่อนมีประจำเดือนแค่3วันปกติมี5วันตลอดเลือดเป็นสีน้ำตาลช็อกโกแลตคะอยากรู้สาเหตุ
สวัสดีค่ะ หากนับระยะห่างจากรอบประจำเดือนก่อน (นับจากวันแรกของประจำเดือนในรอบก่อนจนถึงวันแรกของประจำเดือนในรอบนี้) ได้มากกว่า 21 วัน ก็ถือว่ามีระยะห่างระหว่างรอบประจำเดือนที่ปกติดี และเลือดที่ออกก็น่าจะเป็นประจำเดือน ส่วนการที่ประจำเดือนมามีปริมาณน้อยกว่าปกติที่เคยมา อาจเกิดจากสาเหตุต่างๆ เช่น มีความเครียด ทำงานหนัก พักผ่อนน้อย อดนอน มีน้ำหนักลด มีภาวะโลหิตจาง เป็นต้น และเมื่อเลือดประจำเดือนมีปริมาณน้อย ก็จะไหลออกจากมดลูกช้า ทำให้เลือดสัมผัสกับอากาศและความเป็นกรดในช่องคลอดนานขึ้น เลือดจึงกลายเป็นสีน้ำตาลค่ะแนะนำควรสังเกตประจำเดือนในรอบต่อๆ ไปก่อนว่าจะมาเป็นปกติหรือไม่ค่ะแต่หากนับระยะห่างของรอบประจำเดือนได้น้อยกว่า 21 วัน หรือกังวลว่าจะตั้งครรภ์หรือไม่ ก็อาจลองตรวจหาการตั้งครรภ์ดูค่ะ หากตรวจไม่พบ แต่ประจำเดือนในรอบต่อๆ ไป ยังคงมีระยะห่างน้อยกว่า 21 วัน หรือมีเลือดออกกะปริดกะปรอย หรือมีปวดท้องน้อย ก็ควรไปพบสูติ-นรีแพทย์เพื่อตรวจหาสาเหตุค่ะ